text: Calamars farcits de rap i gambes » Bojos per la cuina
  « Crema de llamàntol
  Feia temps que no presentàvem un plat a base de calamar. Ja publicàrem fa temps una recepta de calamars farcits de carn, la que es feia sempre a ca nostra. Aquesta vegada el farciment prové també de la mar: rap i gambes. Mirau quina salseta que queda… Per sucar-hi pa. I fixau-vos en la fotografia on es veu el tall… Què? No us fa mengera?
  400 g de cua de rap (pot ser congelada)
  400 g de gambes (poden ser congelades)
  400 g de brou de peix (o aigua)
  Netejau els calamars. Picau les cames i reservau-les.
  Pelau les gambes i trossejau-les. Reservau els caps. Trossejau també el rap i les cames dels calamars. Han de quedar els bocinets petits.
  Picau la ceba ben fina i ratllau les tomàtigues.
  Posau una paella al foc amb 4 cullerades d'oli. En ser calent, sofregiu-hi els caps de les gambes a foc viu. Retirau-los de la paella (ja hauran donat gustet a l'oli) i incorporau-hi les gambes, les cames i el rap. Salpebrau el conjunt. Sofregiu-lo durant 3-4 minuts. Abocau-hi ara la farina i remenau fins que se l'hagi begut. Afegiu-hi la llet i remenau fins que es faci una pasta. Comprovau el punt de sal.
  Quan el farciment hagi refredat un poc, ompliu els calamars ajudant-vos d'una cullereta de cafè. Tancau l'obertura amb un escuradents. Quan estiguin tots farcits, punxau-los amb un escuradents perquè no esquitxin en fregir-los.
  Escalfau el brou de peix. Quan comenci a bullir, abaixau el foc al mínim i tapau l'olla.
  Posau 4 cullerades d'oli dins una paella. Quan sigui ben calent, sofregiu-hi els calamars, només perquè prenguin un poc de color. Treis-los de la paella i incorporau-hi la ceba. Salpebrau-la i sofregiu-la al mínim 10-15 minuts. Abocau-hi ara la tomàtiga i continuau el sofregit. Quan la tomàtiga sigui ben brillant, abocau-hi el vi blanc, el brou bullent i els calamars. Feis bullir el conjunt durant 20 minuts. Comprovau el punt de sal.
  Si us agrada que la salsa sigui més fina, passau-la pel passapuré. Si us agrada més espessa, feis-la reduir una estona més.